open-index/open-wikipedia-markdown huggingface dataset:
სილიციუმის ველი

[მინი|[სან-ხოსე (კალიფორნია)|სან-ხოსეს ცენტრი]]
**სილიციუმის ველი** (ინგლ. *Silicon Valley*)— მსოფლიო მნიშვნელობის მაღალტექნოლოგიური ინდუსტრიული ზონა კალიფორნიაში (აშშ). ცნობილია, როგორც კომპიუტერებისა და ელექტრონიკის პროდუქციის წარმოების ცენტრი. სახელი ეწოდა კაჟისგან მიღებული ნაერთის, სილიციუმის, მიხედვით, რომელიც ფუძეშრედ გამოიყენება მიკროსქემებში.

ამ ტექნოლოგიური ცენტრის წარმოშობა და განვითარება განაპირობა რეგიონში წამყვანი უნივერსიტეტების (სან-ხოსეს, სანტა-კლარას, სტენფორდის, კალიფორნიის და სხვ.) თავმოყრამ, ასევე ხმელთაშუა ზღვის ჰავამ.
ველზე განლაგებულია 30-ზე მეტი ცნობილი ტექნოლოგიური კომპანიის სათაო ოფისი. აქ იყრის თავს აშშ-ს ვენჩურული ინვესტიციების მესამედი, რამაც სილიციუმის ველი მაღალტექნოლოგიური ინოვაციების სტარტაპების წამყვანი ჰაბი და ეკოსისტემა გახადა. მიმზიდველი ადგილია ტურისტებისთვისაც. სწორედ აქ შეიმუშავეს სილიციუმის საფუძველზე ინტეგრალური სქემა, მიკროპროცესორი და მიკროკომპიუტერი. 2013 წლის მონაცემებით, რეგიონში დასაქმებული იყო ინფორმაციული ტექნოლოგიების დაახლოებით 250 ათასი სპეციალისტი.

სილიციუმის ველი ყოველწლიურად აჯილდოვებს ინტელექტუალური საკუთრების ორგანიზაციის წევრებს

## სილიციუმის ველში ბაზირებული ცნობილი კომპანიები 
*Adobe Systems
*Apple
*eBay
*Cisco Systems
*Google
*Hewlett-Packard

*Intel
*Meta Platforms
*Netflix
*Tesla, Inc.
*Twitter
*Yahoo!

## ლიტერატურა 
* *Making Silicon Valley: Innovation and the Growth of High Tech, 1930–1970* by Christophe Lécuyer, MIT Press (2006)
* *Heroes of the Computer Revolution* by Steven Levy, Garden City, New York: Anchor Press/Doubleday (1984)
* *A History of Silicon Valley: The Greatest Creation of Wealth in the History of the Planet* by Arun Rao and Piero Scaruffi, Omniware Press (2010), ISBN 0-9765531-8-X
* *Behind the Silicon Curtain: The Seductions of Work in a Lonely Era*, Dennis Hayes, London: Free Association Books (1989)
* *The Silicon Valley of Dreams: Environmental Injustice, Immigrant Workers, and the High-Tech Global Economy*, David Naguib Pellow and Lisa Sun-Hee Park, New York University Press (2003)

## რესურსები ინტერნეტში 
* California's Historic Silicon Valley 
* Growth of a Silicon Empire 

## სქოლიო
კატეგორია:კალიფორნიის ველები
კატეგორია:კალიფორნია
სენტ-პიტერ-პორტი

**სენტ-პიტერ-პორტი** (, ) — დიდი ბრიტანეთის გვირგვინის მიწა — გერნზის უდიდესი დასახლებული პუნქტი და დედაქალაქი.

ქალაქის მოსახლეობა შეადგენს 18 207 ადამიანს (2014), დასახლებული პუნქტი მდებარეობს აღმოსავლეთ გერნზიში, ქალაქის ფართობი — 6,5 კმ². აქ მდებარეობს კუნძულის მცირე პორტი. სენტ-პიტერ-პორტის გარშემო მდებარეობს მცირე ბორცვები, სამხრეთით არის კლდოვანი ადგილები.

სენტ-პიტერ-პორტი არის კუნძულის ათი ადმინისტრაციული ერთეულიდან ერთ-ერთი, ქალაქი იყოფა ორ ოლქად.

ქალაქში საკმაოდ ბევრი შუასაუკუნოვანი ნაგებობაა, სწორედ ამიტომ აქ განვითარებულია ტურიზმი.

## რესურსები ინტერნეტში
* სენტ-პიტერ-პორტი 

კატეგორია:გაერთიანებული სამეფოს ქალაქები
კატეგორია:გერნზი
საქსოვი დაზგა

[thumb|250px|ქალი მუშაობს საქსოვ დაზგაზე ([კონია (ქალაქი)|კონია, თურქეთი)]]
**საქსოვი დაზგა** — მანქანა, რომელიც ქსოვილს ამზადებს.

ძველებურ დაზგებს ქსოვილის დასამზადებლად დღესაც იყენებენ. იგი ახლანდელთან შედარებით გაცილებით მოუხერხებელია. დღეისათვის ქსოვილის დამზადება უზარმაზარ ფაბრიკებში, სპეციალურ მექანიზებულ სართავ დაზგებზე ხდება. საქსოვმა დაზგამ უდიდესი როლი შეასრულა კაციბრიობის ისტორიაში. მან ფაქტობრივად შემოსა ადამიანი. კარგად ჩაცმის კულტურა უხსოვარი დროიდან მოდის. დღეს კი ტანსაცმლის მოდა მრეწველობის, კულტურისა და გართობის ერთ-ერთი თვალსაჩინო დარგია.

კატეგორია:ტექსტილი
Megadeth

**Megadeth** — 1983 წელს დაარსებული ამერიკული თრეშ მეტალ ჯგუფი ლოს-ანჯელესიდან, კალიფორნია. ჯგუფი დააარსეს ვოკალისტმა და გიტარისტმა დეივ მასტეინმა და ბასისტმა დევიდ ელეფსონმა მასტეინის მეტალიკიდან წამოსვლის შემდეგ. დაარსებიდან დღემდე ჯგუფმა გამოუშვა თექვსმეტი სტუდიური და ხუთი საკონცერტო ალბომი, აგრეთვე ორი EP, 44 სინგლი, ოცდაცამეტი მუსიკალური ვიდეო და ექვსი კომპილაციური ალბომი.

როგორც ამერიკული თრეშ მოძრაობის ერთ-ერთმა პიონერმა, Megadeth-მა მოიპოვა საერთაშორისო დიდება 80-იან წლებშივე და შეყვანილი იქნა *თრეშ მეტალის დიდ ოთხეულში*, მეტალიკის, სლეიერის და ანთრაქსის გვერდით, რომლებიც პასუხს აგებდნენ თრეშ მეტალის შექმნაზე, პოპულარიზაციასა თუ განვითარებაზე. ჯგუფმა ბევრი წევრი გამოიცვალა მასტეინის ალკოჰოლისა და ნარკოტიკებზე დამოკიდებულობის გამო. დაარსებიდან დღემდე მუდმივი წევრები მხოლოდ მასტეინი და ელეფსონი არიან. მიუხედავად ამ სირთულეებისა, ჯგუფმა შეძლო გამოეშვა ოქროსა და პლატინის ალბომები, მათ შორის პლატინის *Rust in Peace* 1990 წელს და გრემზე ნომინირებული მულტი-პლატინის *Countdown to Extinction* 1992 წელს. Megadeth დაიშალა 2002 წელს მასტეინის ნერვების და მარცხენა მხარის დაზიანების გამო, თუმცა აქტიური ფიზიო-თერაპიის კურსის შემდეგ მასტეინი გამოჯანმრთელდა და კვლავ შეკრიბა ჯგუფი 2004 წელს. მას მერე გამოუშვეს ალბომები: *The System Has Failed* და *United Abominations* (2007 წელს); ალბომები ბილბორდ 200-ში მე-18 და მერვე ადგილებზე მოხვდნენ. 2009 წლის 15 სექტემბერს ჯგუფმა გამოუშვა მეთორმეტე სტუდიური ალბომი *Endgame*, რომელმაც ბილბორდის საუკეთესო ალბომების ჩარტში მეცხრე ადგილი დაიკავა.

ჯგუფს 40-წლიანი აქტიურობის განმავლობაში 24 ოფიციალური წევრი ჰყავდა, თუმცა მასტეინი ყოველთვის რჩებოდა წამყვან ძალად და სიმღერების მთავარ ავტორად.

2023 წელს 6 სექტემბერს კიკო ლურერომ სოციალურ ქსელში გამოაცხადა, რომ ის მიმდინარე ტურნეზე ოჯახური პრობლემების გამო ვერ დაეხმარებოდა ბენდს და მის შემცვლელად ტეემუ მენტისაარი წარადგინა. 28 ნოემბერს ლულერომ დაადასტურა ჯგუფიდან წასვლა. ტეემუ უკვე ბენდის ოფიციალური წამყვანი გიტარისტი გახდა.

## დისკოგრაფია 
* *Killing Is My Business... and Business Is Good!* (1985)
* ''Peace Sells... but Who's Buying?* (1986)
* *So Far, So Good... So What!* (1988)
* *Rust in Peace* (1990)
* *Countdown to Extinction* (1992)
* *Youthanasia* (1994)
* *Cryptic Writings* (1997)
* *Risk* (1999)
* *The World Needs a Hero* (2001)
* *The System Has Failed* (2004)
* *United Abominations* (2007)
* *Endgame* (2009)
* *Thirteen* (2011)
* *Super Collider* (2013)
* *Dystopia* (2016)
* *The Sick, the Dying… and the Dead!* (2022)
* *Megadeth'' (2026)

## რესურსები ინტერნეტში 
* 

## სქოლიო 
*
კატეგორია:ამერიკული როკ-ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:თრეშ მეტალ ჯგუფები
კატეგორია:სპიდ მეტალ ჯგუფები
კატეგორია:2002 წელს დაშლილი ჯგუფები
კატეგორია:1983 წელს ჩამოყალიბებული ჯგუფები
კატეგორია:ამერიკული მძიმე მეტალ ჯგუფები
ავსტრალაზია

მინი|მარჯვნივ|250px|ავსტრალაზია
**ავსტრალაზია** () — მსოფლიოს რეგიონი, რომელიც მოიცავს აღმოსავლეთ აზიის ნაწილს, ავსტრალიას, ახალ ზელანდიას და ოკეანეთის კუნძულებს. 

რეგიონის შემადგენლობაში შედის ინდონეზიის, ახალი ზელანდიის და ახალი გვინეის კუნძულები. ხშირ შემთხვევაში ავსტრალაზიაში განიხილავენ მხოლოდ ავსტრალიას და ახალ ზელანდიას. ეს ტერიმინის დამკვიდრებულია 1756 წლიდან.

## რესურსები ინტერნეტში
*
*ავსტრალაზია — New World Encyclopedia

კატეგორია:ოკეანეთი
The Verve

**The Verve** (თავდაპირველად ცნობილი, როგორც **Verve**) — ინგლისური როკ-ჯგუფი, რომელიც 1990 წელს უიგენში, ვოკალისტ რიჩარდ ეშკროფტის, გიტარისტ ნიკ მაკ-კეიბის, საიმონ ჯოუნსის (ბას-გიტარა) და პიტერ სოლსბერის (დასარტყმელი საკრავები) მიერ იქნა ჩამოყალიბებული. ჯგუფის წევრებმა ერთმანეთი უინსტენლის კოლეჯში გაიცნეს. თავდაპირველად ისინი უკრავდნენ ფსიქოდელიურ როკს, რასაც სპეის როკის ელემენტებიც დაემატა. გამოიცა ჯგუფის ორი EP და ორი ალბომი. 1997 წელს მათ ისტორიაში მკვეთრი გარდატეხა მოხდა, ალბომით  *Urban Hymns* და ცნობილი სინგლით „Bitter Sweet Symphony“. თუმცა, კომერციული წარმატების შემდეგ, 1999 წლის აპრილში ჯგუფი დაიშალა (შიდა კონფლიქტების გამო). 2007 წელს შეკრების შემდეგ, 2008 წლის აგვისტოში მან გამოსცა კიდევ ერთი სტუდიური დისკი, *Forth* და დაიშალა ერთი წლის შემდეგ.

## დისკოგრაფია
* *A Storm in Heaven* (1993)
* *A Northern Soul* (1995)
* *Urban Hymns* (1997)
* *Forth* (2008)

## რესურსები ინტერნეტში
*
*
*The Verve Live
*The Verve Online

კატეგორია:ფსიქოდელიური როკ-ჯგუფები
კატეგორია:ბრიტპოპ ჯგუფები
კატეგორია:ინგლისური როკ-ჯგუფები
კატეგორია:The Verve
კატეგორია:1990 წელს ჩამოყალიბებული ჯგუფები
კატეგორია:1995 წელს დაშლილი ჯგუფები
კატეგორია:1997 წელს აღდგენილი ჯგუფები
კატეგორია:1999 წელს დაშლილი ჯგუფები
კატეგორია:2007 წელს აღდგენილი ჯგუფები
კატეგორია:2009 წელს დაშლილი ჯგუფები
ხვამლი

**ხვამლი**, იგივე **ხომლი** — კირქვული მასივი საქართველოში, ლეჩხუმში, რეგიონის დასავლეთ ნაწილში, ცაგერისა და წყალტუბოს მუნიციპალიტეტების ადმინისტრაციულ საზღვარზე. სიმაღლე ზღვის დონიდან 2002 მ. ორმაგი კუესტაა. აგებულია ცარცული კირქვებით. სამხრეთისკენ აჩენს 300 მ. სიმაღლის ქარაფს, სადაც მდებარეობს ხვამლის ისტორიული ქვაბ-სახიზარი. ორივე კუესტის ჩრდილოეთი დაფერდება დაცხრილულია მრავალი კარსტული ძაბრით. მღვიმეებიდან აღსანიშნავია თეკენთერი (შესასვლელი წიფლის ფუღუროდან) და ყინულოვანი მღვიმე ბოგა. ხვამლი შემოსილია შერეული ტყით.

ხვამლის შესახებ ჟამთააღმწერელი და „ქართლის ცხოვრება”, ვახუშტი ბატონიშვილი და ივანე ჯავახიშვილი მეტად საინტერესო ცნობებს გვაწვდიან: 

საინტერესოა დავით ულუსა და ნარინის დროის მემატიანის ცნობა: 

## ხვამლი როგორც ანტიკურ-მითოლოგიური ადგილი 
მარცხნივ|მინი|ხედი ხვამლის წმ. გიორგის ეკლესიიდან
ძველი ისტორიული, ანტიკური წყაროებიდან ხვამლი, იგივე ხომლი, მიიჩნევა ბერძნული მითური ლეგენდარული გმირების არგონავტებისა და ჰერაკლეს მოგზაურობის მისტიკურ ადგილად. ხვამლი არის მთა, რომელზედაც ზევსის ბრძანებით მიაჯაჭვეს პრომეთე და რომელიც შემდგომ დაიხსნა ჰერაკლემ. XIX საუკუნის 50-იან წლებში ხვამლს ეწვია იტალიელი მოგზაური და მკვლევარი დანიელა პიზაგალი, რომელიც ბერძნულ ანტიკურ წყაროებზე დაყდნობით ეძებდა არგონავტების, პრომეთეს მიჯაჭვის ადგილებს. როგორც შემდგომ მკვლევარი თავის მოგონებებში წერს, იგი ყველაზე მეტად იმან გააოცა, რომ ადგილობრივმა მაცხოვრებლებმა კარგად იცოდნენ ეს ლეგენდა და მათ ყველაზე მეტად უხაროდათ როცა მტაცებელ სვავს მოინადირებდენენ, რომელიც ლეგენდის თანახმად პრომეთეს გულ-ღვიძლს უკორტნიდა.

ხომლის მთა აგრეთვე ისტორიულ წყაროებზე დაყრდნობით აღწერილი აქვს ფრანგ მწერალ-ფანტასტ ჟიულ ვერნს თავის სათავგადასავლო რომანში „შეუპოვარი კერაბანი”:

2020 წლის 23 ივლისს საქართველოს მთავრობის დადგენილების თანახმად მიენიჭა ეროვნული მნიშვნელობის კატეგორია.

## იხილეთ აგრეთვე
*ბოგის მღვიმე

## ლიტერატურა
*

## რესურსები ინტერნეტში
## სქოლიო
კატეგორია:იმერეთის მხარის მთები
კატეგორია:რაჭა-ლეჩხუმისა და ქვემო სვანეთის მხარის მთები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:კულტურული მემკვიდრეობის ძეგლები რაჭა-ლეჩხუმისა და ქვემო სვანეთის მხარეში
უჩა ჯაფარიძის სახლ-მუზეუმი

**უჩა ჯაფარიძის სახლ-მუზეუმი** — მუზეუმი თბილისში, საქართველო. დაარსდა 1988 წელს, ცნობილი ქართველი მხატვრის - უჩა ჯაფარიძის (1906-1986) ბინა – სახელოსნოს ბაზაზე. არის სახელოვნებო კლასიფიკაციის. ინახება 1 456 ექსპონატი. სახელმწიფო კონტროლს ახორციელებს საქართველოს კულტურის, ძეგლთა დაცვისა და სპორტის სამინისტრო.

მუზეუმში დაცულია მხატვრის ფერწერული ტილოები, გრაფიკული ნამუშევრები, მისი ცხოვრებისა და მოღვაწეობის ამსახველი ფოტო და სხვა დოკუმენტური მასალები.

## იხილეთ აგრეთვე 
* საქართველოს ეროვნული მუზეუმი

## რესურსები ინტერნეტში 
* უჩა ჯაფარიძის სახლ-მუზეუმი

კატეგორია:თბილისის სახლ-მუზეუმები
კატეგორია:საქართველოს ეროვნული მუზეუმის გაერთიანება
კატეგორია:მუზეუმები ანბანის მიხედვით
Fade to Black (სიმღერა)

**Fade to Black** — ამერიკული მძიმე მეტალ ჯგუფ მეტალიკის მეოთხე სიმღერა და პირველი სინგლი 1984 წლის ალბომიდან *Ride the Lightning*. *Guitar World*-ის მკითხველების მიერ მისი საგიტარო სოლო დასახელდა ოცდამეოთხედ საუკეთესო სოლოებს შორის.

სიმღერის შთაგონებისა და პესიმისტური განწყობის საფუძველი გახდა 1984 წლის შემთხვევა ბოსტონში, როდესაც ჯგუფის მთელი აპარატურა მოიპარეს 

სიმღერა აგრეთვე შეტანილია ვიდეო თამაშში *Guitar Hero: Metallica*.

სიმღერამ მიაღწია მეასე ადგილს *შვეიცარიის სინგლების ჩარტში*.

## ქავერები 
ქვემოთ ჩამოთვლილია შემსრულებლები, რომელთაც სიმღერის ქავერი შეასრულეს:
*დისტარბედი, საკონცერტო ალბომისთვის *Music as a Weapon II*, მაგრამ შედარებით მძიმე მეორე ნაწილის გარეშე
*აპოპტიგმა ბერზერკი, სტუდიური ალბომისთვის *Welcome to Earth*
*აპოკალიპტიკა, ალბომისთვის *Inquisition Symphony*
*ბოი სეტს ფაიერი, ალბომისთვის Crush 'Em All Vol. 1
*სონატა არქტიკა, ალბომებისთვის Victoria's Secret, Takatalvi და *A Tribute to the Four Horsemen*
*სტილ პროპეტი, ალბომისთვის *Genesis*, განსხვავებული შესავალისა და დასასრულის სოლოებით
*ლემონჰიდზი, სინგლისთვის It's all true.
*აირონ ჰორსი, ალბომისთვის Fade to Bluegrass: The Bluegrass Tribute to Metallica.

## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* კლიფ ბარტონი&nbsp;– ბასი, დამატებითი ვოკალი
* ლარს ულრიხი&nbsp;– დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1984 წლის სინგლები
C-3PO

**C-3PO** (წარმოითქმის siːˈθriːpiːoʊ) — „ვარსკვლავური ომების“ პერსონაჟი პროტოკოლური დროიდი. მის როლს ფილმის I-VIII ეპიზოდებში ასრულებს ენტონი დენიელზი.

C-3PO არის პროტოკოლური დროიდი, რომელშიც შეტანილია ყველა გალაქტიკური ენის მოდული, რაც მას საშუალებას აძლევს, ისაუბროს ამ ენებზე. იგი თარჯიმნის როლს ასრულებს.

## რესურსები ინტერნეტში 
*
*

კატეგორია:ვარსკვლავური ომების პერსონაჟები
კატეგორია:გამოგონილი პერსონაჟები
ელენე ახვლედიანის სახლ-მუზეუმი

**ელენე ახვლედიანის სახლ-მუზეუმი** – მუზეუმი თბილისში, საქართველოს ეროვნული მუზეუმის ნაწილი.

დაარსდა 1976 წელს, ქართველი მხატვრის ელენე ახვლედიანის (1901—1975) ბინა-სახელოსნოს ბაზაზე (ლ. ქიაჩელის ქ. № 14), სადაც ის 1938–1975 წლებში ცხოვრობდა და მუშაობდა. 

მუზეუმში დაცულია ახვლედიანის ბინის ინტერიერი, მისი ტილოები, პასტელით შესრულებული სურათები, გრაფიკა, მხატვრის მიერ შეგროვებული ხალხური კერამამიკისა და ლითონის ჭურჭლის დიდი კოლექცია, ფოტომასალა (სულ 3 200-ზე მეტი ექსპონატი). 
## ლიტერატურა
## რესურსები ინტერნეტში 
* ელენე ახვლედიანის სახლ-მუზეუმი

კატეგორია:თბილისის სახლ-მუზეუმები
კატეგორია:საქართველოს ეროვნული მუზეუმის გაერთიანება
კატეგორია:1976 წელს დაარსებული მუზეუმები
ნინო როტა

**ნინო როტა** (; დ. 3 დეკემბერი, 1911, მილანი — გ. 10 აპრილი, 1979, რომი) — იტალიელი კომპოზიტორი, წერდა კინო-მუსიკას. უმუშავია სხვადასხვა ცნობილ რეჟისორებთან, მათ შორის ფედერიკო ფელინი, ლუკინო ვისკონტი, ფრენსის ფორდ კოპოლა. მისი ნამუშევრებიდან ერთ-ერთი ყველაზე ცნობილია საუნდტრეკები კოპოლას ტრილოგიიდან „ნათლია“.

## ბიოგრაფია
თავისი ხანგრძლივი კარიერის განმავლობაში როტა არაჩვეულებრივად ნაყოფიერი კომპოზიტორი გამოდგა. მან დაწერა 150-ზე მეტი საუნდტრეკი იტალიური და სხვა ფილმებისათვის 1930-იანი წლებიდან დაწყებული გარდაცვალებამდე — 1979 წლამდე. 46-წლიან პერიოდში, საშუალოდ ის ყოველწლიურად სამ საუნდტრეკს წერდა, ხოლო ყველაზე ნაყოფიერ პერიოდში – გვიანი 1940-იანი წლებიდან შუა 1950-იან წლებამდე – საშუალოდ ათ საუნდტრეკს. კარიერის განმავლობაში მას ასევე დადგმული აქვს ათი ოპერა, 5 ბალეტი და სხვ. დაწერილია აქვს მუსიკა თეატრებისთვისაც.

## ფილმოგრაფია
## რესურსები ინტერნეტში 
## სქოლიო
კატეგორია:დაბადებული  3 დეკემბერი
კატეგორია:დაბადებული 1911
კატეგორია:გარდაცვლილი 10 აპრილი
კატეგორია:გარდაცვლილი 1979
კატეგორია:XX საუკუნის კლასიკური კომპოზიტორები
კატეგორია:XX საუკუნის იტალიელი კომპოზიტორები
კატეგორია:BAFTA-ს გამარჯვებულები (პიროვნებები)
კატეგორია:ოსკარის მფლობელები
კატეგორია:ოქროს გლობუსის გამარჯვებულები
კატეგორია:გრემის ჯილდოს მფლობელები
კატეგორია:იტალიელი კინოკომპოზიტორები
კატეგორია:იტალიელი მამაკაცი კლასიკური კომპოზიტორები
კატეგორია:მამაკაცი კინოკომპოზიტორები
კატეგორია:XX საუკუნის მამაკაცი მუსიკოსები
შვეიცარიის მუსიკალური ჩარტები

**შვეიცარიის მუსიკალური ჩარტები** (ინგლ.: Swiss Music Charts, გერმ.: Schweizer Hitparade) — შვეიცარიის მუსიკალური გაყიდვების მთავარი ჩარტები. ჩარტები წარმოადგენს საუკეთესოდ გაყიდვადი სხვადასხვა ჟანრის სინგლებისა და ალბომების ჩამონათვალს.

შვეიცარიის მუსიკალური ჩარტები მოიცავს:

* 100 საუკეთესო სინგლი (დაარსებული 1968 წელს);
* 100 საუკეთესო ალბომი (დაარსებული 1983 წელს);
* 25 საუკეთესო ნაკრები;
* 30 რადიოში ყველაზე ხშირად მოთხოვნადი სიმღერა.

ჩარტები ახლდება ყოველ კვირას და იბეჭდება ყოველ ოთხშაბათს.

## რესურსები ინტერნეტში 
* შვეიცარიის ჰიტაღლუმების არქივი

კატეგორია:მუსიკალური ჰიტ-აღლუმები
კატეგორია:შვეიცარიული მუსიკა
Plays Metallica by Four Cellos

***Plays Metallica by Four Cellos*** — ფინური როკ ჯგუფ აპოკალიპტიკის სადებიუტო ალბომი. შეიცავს მეტალიკის რვა სიმღერის ინსტრუმენტულ ქავერს შესრულებულს ხემიან საკრავებზე.

## სიმღერების სია
## სქოლიო 
კატეგორია:აპოკალიპტიკის ალბომები
კატეგორია:1996 წლის ალბომები
კატეგორია:მეტალიკა
კატეგორია:1996 წლის სადებიუტო ალბომები
განაყოფიერება

250პქ|thumb|right| 
**განაყოფიერება** () — ქალისა და მამაკაცის გამეტების ერთ უჯრედად შეერთება. მიღებული უჯრედი უკვე ახალი ორგანიზმია და მას ზიგოტა (zygota) ეწოდება ( „შეწყვილებული“). ზიგოტა არა მარტო უჯრედია, არამედ ახალი ორგანიზმია განვითარების ერთუჯრედოვან სტადიაზე. მაშასადამე, განაყოფიერების ბიოლოგიური არსი მდგომარეობს გამეტების ურთიერთასიმილაციასა და დედისა და მამის გენეტიკური ინფორმაციის - ქრომოსომათა ორი ჰაპლოიდური ნაკრების შეერთებაში, რის შედეგადაც ინდივიდუალურისასქესო უჯრედები ქრება და საწყისს აძლევს ახალ ორგანიზმს - დიპლოიდური ნაკრების შემცველ ზიგოტას. გამეტების შეხვედრა მიმდინარეობს მდედრობით სასქესო გზებში (შინაგანი განაყოფიერება) ან გარე გარემოში, მაგალითად, წყალში (გარეგანი განაყოფიერება), უმაღლეს ძუძუმწოვრებსა და ქალში განაყოფიერება კვერცხსავალის ზედა გარეთა მესამედში - ამპულურ ნაწილში მიმდინარეობს. მალე ოვულაციის შემდეგ კვერცხუჯრედი ხვდება კვერცხსავალის (საშვილოსნოს ლულის) ფოჩზე, მერე კი მის ამპულურ ნაწილში.

## ლიტერატურა 
*Austin, C. (1974). Scientific and clinical aspects of fertilization and implantation. *Proc. Roy. Soc. Med.*, *67*. 
*Brusca, R. y Brusca, G. (2002). *Invertebrates*. 2a. ed. Sinauer Assoc., Sunderland.
*Gilbert, S. F. (2005). *Biología del desarrollo.* 7a. ed. México: Panamericana.
*Kiipker, W., Diedrich, K. y Edwards, R. (1998). Principles of mammalian fertilization. *Human Reproduction*, *13*. 
*Longo, F. J. (1997). *Fertilization*. 2nd. ed. London: Chapman & Hall.
*Wassarman, P., Jovine, L., Litschere. 2001. A profile of fertilization in mammals. *Nature Cell Biology*, *3*.

კატეგორია:რეპროდუქცია
Guitar Hero: Metallica

***Guitar Hero: Metallica*** — Neversoft-ის მიერ შექმნილი მუსიკალური ვიდეო თამაში, რომლის დისტრიბუციას ახორციელებს კომპანია Activision. *Guitar Hero: Metallica* მეორე გამოცემაა სერიაში Guitar Hero * (გამოვიდა Guitar Hero: Aerosmith*-ის შემდეგ), რომელიც ფოკუსირებულია ამერიკულ მძიმე მეტალ ჯგუფ მეტალიკის სიმღერებსა და კარიერაზე.

თამაში დაფუძნებულია *Guitar Hero World Tour*-ზე და შესაბამისად, რეჟიმებიც მსგავსი აქვს: *ერთი მოთამაშის* თუ *ჯგუფის კარიერის* რეჟიმები, *ონლაინ შეჯიბრებებისა* და სიმღერების შექმნისა და გაზიარების შესაძლებლობა "GHTunes"-ის მეშვეობით. ნორმალური სირთულის დონესთან ერთად, რომელიც წარმოდგენილია *Guitar Hero World Tour*-ში, *Guitar Hero: Metallica*-ს აქვს "ექსპერტ+" სირთულის დონეც დრამებისთვის, რაც საშუალებას იძლევა გამოყენებული იქნას მეორე ბასის დრამის პედალი, რათა დაემთხვეს სტილი მეტალიკის დრამერის ლარს ულრიხის დაკვრის სტილს. თამაში მოიცავს მეტალიკის 28 ორიგინალურ ჩანაწერს და დამატებით 21 სიმღერას, რომლებიც ჯგუფის წევრების შერჩეულია. თამაშის დამატებებში ვიხილავთ მეტალიკის სცენის-მიღმა ჩანაწერებს, ტურნეებისა და კონცერტების ვიდეოებს და სხვა მრავალ საინტერესო მედია-ინფორმაციას.

*Guitar Hero: Metallica*-მ მიიღო დადებითი შეფასებები კრიტიკოსების მხრიდან, დაწყებული იქიდან, რომ მათი აზრით, ეს იყო ერთ-ერთი ძლიერი მიძღვნა მეტალიკისადმი და დამთავრებული იმით, რომ წარმოადგენდა სერიაში Neversoft-ის საუკეთესო ნამუშევარს.

## რესურსები ინტერნეტში
* ოფიციალური საიტი
* მეტალიკის ოფიციალური საიტი

## სქოლიო 
კატეგორია:Activision-ის თამაშები
კატეგორია:2009 წლის ვიდეო თამაშები
კატეგორია:კოოპერატიული ვიდეო თამაშები
კატეგორია:Guitar Hero
კატეგორია:მეტალიკა
კატეგორია:მუსიკალური ვიდეო თამაშები
კატეგორია:Neversoft-ის თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:Wii-ის თამაშები
კატეგორია:Xbox 360-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
სპერმატოგენეზი

მინი|სპერმატოგენეზის პროცესი მომწიფების სტადიაში. პირველადი და მეორეული მეიოზური გაყოფა
**სპერმატოგენეზი** ( — თესლი;  — განვითარება) — მამრობითი გამეტების, სპერმატოზოიდების წარმოქმნის პროცესი სათესლე ჯირკვლებში. სპერმატოგენეზში არჩევენ ოთხ პერიოდს: გამრავლების, ზრდის, მომწიფებისა და ფორმირების (სპერმატოგენეზის საბოლოო პერიოდი - სპერმატოზოიდების ჩამოყალიბების პერიოდი - სპერმიოგენეზი) პერიოდებს. ამ პერიოდების შესაბამის სპერმატოგენური ეპითელიუმის (რომელიც ასრულებს სპერმატოგენეზისა და სპერმიოგენეზის ფუნქციებს) უჯრედულ ფორმებს ეწოდება: 
* სპერმატოგონიები
* პირველი რიგის სპერმატოციტები
* მეორე რიგის სპერმატოციტები, ანუ პრესპერმიციტები
* სპერმატიდები და შემდგომ სპერმატოზოიდები

სპერმიოგენეზის, ანუ სპერმატიდების სპერმატოზოიდებად გარდაქმნის გამოვლინებაა:

* ფირფიტოვან კომპლექსში აკრობლასტის (აკრობლასტი - Acrobastis - აკროსო (სომა) - ბერძ. blastos - ღივი - ფირფიტოვანი კომპლექსის წარმონაქმნი სპერმატიდის ციტოპლაზმაში. აკროსომის ნერგი) ჩამოყალიბება;
* აკრობლასტის დიფერენცირება აკროსომად;
* ცენტროსომის გადაადგილება აკროსომიდან საწინაააღმდეგო მიმართულებით;
* დისტალური ცენტრიოლების გაყოფა წინა და უკანა ცენტრიოლებად;
* შოლტის გამოცალკავება დისტალური ცენტრიოლის წინა ნაწილიდან;
* დისტალური ცენტრიოლის გარდაქმნა რგოლად
* ბირთვის გამკვრივება;
* შოლტის პროქსიმული ნაწილის გარშემო მიტოქონდრიების სპირალური განლაგება.

სპერმატოგენეზის ერთ-ერთი მთავარი მოვლენაა მეიოზი, რომლის შედეგადაც ხორციელდება ქრომოსომების რედუქცია და დიპლოიდური ქრომოსომების გარდაქმნა ჰაპლოიდურ უჯრედებად.

## რესურსები ინტერნეტში
*სპერმატოგენეზი

კატეგორია:ბიოლოგია
კატეგორია:ფიზიოლოგია
პაგო-პაგო

**პაგო-პაგო** () — ამერიკის შეერთებული შტატების ტერიტორიის ამერიკის სამოას ადმინისტრაციული ცენტრი. მდებარეობს კუნძულ ტუტუილაზე, ზღვის დონიდან 3 მეტრ სიმაღლეზე. მოსახლეობა 3656 ადამიანი (2010). საზღვაო პორტია. ძირითადად გადააქვთ კონსერვირებული თინუსი. კუნძულზე მდებარეობს აშშ-ს სამხედრო-საზღვაო ბაზა.

## გეოგრაფია 
მდებარეობს მთებს იქით, რომლებიც დაფარულია ხშირი ტყეებით, მცირე ყურეში, რომელთა ნაპირებიც ძლიერ დაკლაკნილია, კუნძულ ტუტუილას სამხრეთ-აღმოსავლეთ სანაპიროზე, პრაქტიკულად მთლიანად განცალკევებულ ბუნებრივად დაცული ღრმაწყლიანი პორტის აკვატორიასთან.

## ისტორია 
1872 წელს სამოას უმაღლესი ბელადის მაუგას მიერ ამერიკელთათვის გამოყოფილ მიწის პატარა ნაწილზე,, მე-3 თანრიგის კაპიტანმა რ. ბ. მიდიმ აშშ-ს სამხედრო-საზღვაო ძალებისათვის დააარსა პორტი. 1900—1951 წლებში იყო საკმაოდ ძლიერი საზღვაო ბაზა, დღეისათვის კი — რეგულარული პორტი სხვადასხვა ტიპის შემოსული გემების მომსახურებისათვის. 2009 წლის 29 სექტემბერს ქალაქს თავს დაატყდა ცუნამი, რომელიც გამოიწვია წყალქვეშა მიწისძვრამ მაგნიტუდით 8,3 ბალი 120 კმ-ით სამხრეთ წყნარ ოკეანეში. ცუნამის შედეგად ქალაქმაც და მთელმა არქიპელაგმა განიცადა დიდი ზარალი — დაიღუპა მოსახლეობის მნიშვნელოვანი ნაწილი და განადგურდა ბევრი სოფელი.

## ეკონომიკა 
მთავარი საექსპორტო კულტურაა — კონსერვირებული თინუსი. 1964 წელს გახსნილმა საერთაშორისო აეროპორტმა, რომელიც ნაწილობრივ გაშენებულია გვერდით მდებარე რიფზე, გამოიწვია ტურიზმის აღმავლობა. პაგო-პაგო აღწერილია სომერსეტ მოემის მოთხრობაში „წვიმა“, როგორც ჩამორჩენილი ქალაქი ცხელი და ნესტიანი კლიმატით, დღეისათვის კი საცხოვრებელი და სამრეწველო ცენტრი. ქალაქის აგლომერაცია შედგება რამდენიმე სოფლისაგან, მათ შორის ფანგატაუფისაგან (), სადაც განლაგებულია საკანომდებლო და სასამართლო ხელისუფლების ორგანოები და უტულაიებისგან (), სადაც განლაგებულია აღმასრულებელი ხელისუფლების ორგანოები.

## საინტერესო ფაქტი 
ქალაქის ტელეანძაში არაა ლიფტი და აქ თანამშრომლები და ტურისტები ადიან ფუნიკულიორით.

## სქოლიო
კატეგორია:ამერიკის სამოის ქალაქები
კატეგორია:ოკეანეთის დედაქალაქები
ჯეიმზ ჰორნერი

**ჯეიმზ ჰორნერი** ( დ. 14 აგვისტო, 1953 — გ. 22 ივნისი, 2015) — ამერიკელი კინო-კომპოზიტორი, ორკესტრის დირიჟორი.

## ფილმოგრაფია
## ჯილდოები
**ოსკარი**
#საუკეთესო მუსიკა: ფილმისთვის „ტიტანიკი“
#საუკეთესო სიმღერა: ფილმისთვის „ტიტანიკი“

**ოქროს გლობუსი**
#საუკეთესო საუნდტრეკი: ფილმისთვის „ტიტანიკი“
#საუკეთესო სიმღერა: ფილმისთვის „ტიტანიკი“

## რესურსები ინტერნეტში 
*

კატეგორია:ამერიკელი კომპოზიტორები
კატეგორია:დაბადებული 14 აგვისტო
კატეგორია:დაბადებული 1953
კატეგორია:გარდაცვლილი 22 ივნისი
კატეგორია:გარდაცვლილი 2015
ტურკანის ტბა

**ტურკანის ტბა** (ყოფილი ***რუდოლფის ტბა***) — ტბა კენიასა და ეთიოპიაში. მდებარეობს აღმოსავლეთ აფრიკის რღვევის ხაზში. ტბასთან აღმოჩენილია ტურკანის ბიჭი, ჩონჩხი, რომლის ასაკი 1,6 მილიონი წელია.

აღმოაჩინეს მოგზაურებმა — უნგრელმა სამუელ ტელეკიმ და ავსტრიელმა ლუდვიგ ფონ ჰენელმა. უწოდეს ავსტრიის უფლისწულის სახელი.

## იხილეთ აგრეთვე 
* მსოფლიოს უდიდესი ტბების სია

## ლიტერატურა
კატეგორია:კენიის ტბები
კატეგორია:ეთიოპიის ტბები
კატეგორია:ტბები ანბანის მიხედვით
ელმენტეიტა

**ელმენტეიტა** — გაუდინარი ტბა აღმოსავლეთ აფრიკაში, კენიაში. მდებარეობს რიფტ-ველის პროვინციის ნაკურუს რაიონში, კენიის დედაქალაქ ნაირობიდან ჩრდილო-დასავლეთით 120 კილომეტრზე. დიდი რიფტული ხეობის აღმოსავლეთ ნაწილში. ფართობი — 20 კმ², მაქსიმალური სიღრმე — 1,5 მ. ტბის ნაპირზე მდებარეობს ქალაქი გილგილი. 

## რესურსები ინტერნეტში 
* ელმენტეიტა — ინფორმაცია

კატეგორია:კენიის ტბები
კატეგორია:ტბები ანბანის მიხედვით
ვიქტორიას ტბა

**ვიქტორიას ტბა**  (, ) — ტბა აღმოსავლეთ აფრიკაში, ტანზანიის, კენიისა და უგანდის ტერიტორიაზე. იგი ფართობის მიხედვით მსოფლიოს მე-2 მტკნარი ტბაა ზემო ტბის შემდეგ, ხოლო აფრიკაში პირველობას არავის უთმობს.

1858 წელს ტბა აღმოაჩინა და დედოფალ ვიქტორიას სახელი უწოდა ინგლისელმა მოგზაურმა ჯონ სპიკმა.

## იხილეთ აგრეთვე 
* მსოფლიოს უდიდესი ტბების სია

## რესურსები ინტერნეტში 
* Decreasing levels of Lake Victoria Worry East African Countries
* Bibliography on Water Resources and International Law Peace Palace Library
* New Scientist article  on Uganda's violation of the agreed curve for hydroelectric water flow.
* Dams Draining Lake Victoria 

კატეგორია:ტანზანიის ტბები
კატეგორია:კენიის ტბები
კატეგორია:უგანდის ტბები
კატეგორია:ტბები ანბანის მიხედვით
ინდუსტრიული როკი

**ინდუსტრიული როკი** — როკ-მუსიკის ქვეჟანრი, რომელმაც უდიდესი გავლენა იქონია ინდუსტრიული მეტალის ჩამოყალიბებაზე. ინდუსტრიული როკის პირველი ჯგუფები იყვნენ  Chrome, Killing Joke, Swans, Foetus და Big Black. ჟანრმა დიდი ინტერესი გამოიწვია 1980-იან წლებში და გარკვეულ წრეებში დღემდე პოპულარობით სარგებლობს.

## ლიტერატურა 
* Blush, Steven (2001). *American Hardcore: A tribal history.* Los Angeles, CA: Feral House.
* Chantler, Chris (2002). *Splitting heirs*. Terrorizer, 96: 54-5.
* Connelly, Chris (2007). *Concrete, Bulletproof, Invisible + Fried: My Life as a Revolting Cock*. London: SAF Publishing.
* Irvin, Jim (2001). *The Mojo collection: The greatest albums of all time.* Edinburgh: Cannongate.
* Licht, Alan (2003). *Tunnel vision.* The Wire, 233: 30-37.
* Mörat (1992). *Ye gods!* Kerrang!, 411: 12.
* Reynolds, Simon (2005). *Rip it up and start again: Postpunk 1978-1984.* London: Faber and Faber Limited.
* Sharp, Chris (1999). *Atari Teenage Riot: 60 second wipe out.* The Wire, 183: 48-49.
* Stud, B. & Stud, T. (1987, June 20). *Heaven up here.* Melody Maker: 26-27.
* Vale, Vivian; Juno, Andrea (1983). *RE/Search #6-#7: Industrial culture handbook.* San Francisco, CA: RE/SEARCH PUBLICATIONS.

კატეგორია:როკ-მუსიკის ჟანრები
ინსტრუმენტული როკი

**ინსტრუმენტული როკი** — როკ-მუსიკის ჟანრის ქვეჟანრი, რომელიც უფრო პოპულარული იყო 1950-იან და 1960-იან წლებში.

მიუხედავად ამისა, ინსტრუმენტული როკის მაგალითები როკ მუსიკის ნებისმიერ ქვეჟანრში შეიმჩნევა. ინსტრუმენტულ როკს პოპულარიზაციას უწევდნენ The Shadows, ჯეფ ბეკი, ბაკეტჰედი,  ჯგუფი  The Champs. ჯო სატრიანი, ჩაკ ბერი და სხვები.

## რესურსები ინტერნეტში 
* Every instrumental top 20 hit song from 1960 to 2004
* Rock & Roll Instrumentals - by Dr. Frank Hoffmann 

კატეგორია:როკ-მუსიკის ჟანრები
ჯაზ-ფიუჟენი

**ჯაზ-ფიუჟენი** (), აგრეთვე ცნობილი როგორც **ჯაზ-როკი** — როკ-მუსიკის ჟანრის შერეული ქვეჟანრი, რომელიც წარმოიშვა 1960-იან წლებში, ჯაზისა და სხვადასხვა მუსიკალური სტილის აღრევით. იგი შეიცავდა ფანკისა და რიტმ ენდ ბლუზის ელემენტებს და მოგვიანებით დაემატა ელექტრონული ინსტრუმენტები. ჯაზ-ფიუჟენი ხშირად ჟღერდა ამა თუ იმ მუსიკოსის ჩანაწერებში, რომლებიც გამოირჩეოდა იმპროვიზაციით.

## სქოლიო
კატეგორია:ჯაზ-ფიუჟენი
კატეგორია:როკ-მუსიკის ჟანრები
კატეგორია:ჯაზის ჟანრები
კატეგორია:ფუჟენ-მუსიკის ჟანრები
კატეგორია:პროგრესული მუსიკა
კატეგორია:1960-იანი წლები მუსიკაში
ტრიპ-როკი

**ტრიპ-როკი** () — როკ-მუსიკის ჟანრის შერეული ქვეჟანრი, რომელიც წარმოიშვა 1990-იან წლებში. მთავარი გავლენა მის წარმოშობაზე იქონია ტრიპ-ჰოპის განხრამ.

ჟანრში თავს იყრის სხვა რამდენიმე სტილი — ტრიპ-ჰოპი, პანკ-როკი, ჰიპ-ჰოპი და სხვები. ჟანრის უფრო პოპულარული შემსრულებლები არიან: Gorillaz, The Gathering, Unkle, Nine Inch Nails (რომელიც ინდუსტრიულ როკსაც მიეკუთვნება), Cut Chemist.

## რესურსები ინტერნეტში 
* "Trip Hop Radio" Internet radio 
* [ "Trip-Hop" Allmusic guide essay by Sean Cooper]
* "World of Trip Hop" Webpage 
* NPR's history of trip hop

კატეგორია:როკ-მუსიკის ჟანრები
ტროპიკული როკი

**ტროპიკული როკი** - როკ-მუსიკის ჟანრი, რომელიც ერთად ითავსებს როკ-ენ-როლის, რეგეის, ქანთრი, კარიბული მუსიკის ელემენტებს. ჟანრი გამოირჩევა კუნძულებით შთაგონებული მელოდიებით, რომლებიც მშვიდ ხასიათს ატარებენ.

ტროპიკული როკი მომდინარეობს ბიჩ ბოიზისა და დუეტის Jan and Dean  პერიოდიდან.

კატეგორია:როკ-მუსიკის ჟანრები
მენენგაი

**მენენგაი** (მას. გვამების ადგილი) — მასიური ფარისებრი ვულკანი მსოფლიოში ერთ-ერთი უდიდესი კალდერით. მდებარეობს კენიაში, ქალაქ ნაკურუსთან ახლოს, დიდი რიფტული ხეობის ფარგლებში. მისი სიმაღლეა 2278 მეტრი. მძინარე ვულკანია. მენენგაის კალდერა უდიდესია კენიაში და სიდიდით მეორეა აფრიკაში. კალდერის დიამეტრია 12 კილომეტრი. ვულკანმა ეს სახელი მიიღო 1854 წელს მასაის ორ ეთნიკურ ჯგუფს შორის მომხდარი სისხლიანი შეტაკების შემდეგ, რომლის შედეგადაც ასობით დამარცხებული ჯარისკაცი ჩაყარეს ვულკანის კრატერში.

## სქოლიო
კატეგორია:კენიის მთები
ვოკალისტი

**ვოკალისტი** (**მომღერალი**) — მუსიკოსი, რომელიც ინსტრუმენტად იყენებს საკუთარ ხმას, რომელსაც აფორმირებს იგი რიტმურად და მელოდიურად. ვოკალისტის მიერ შესრულებულ მუსიკას სიმღერა ჰქვია, რომელსაც შესაძლოა ახლდეს (ან არ ახლდეს) აკომპანემენტი, შესრულებული ერთი ინსტრუმენტალისტიდან დაწყებული სიმფონიური ორკესტრით დამთავრებული. სიმღერა ხშირად სრულდება მომღერლების ჯგუფის მიერ, რომელთაც განსხვავებული ხმის დიაპაზონი აქვთ, როგორც ხდება ეს ანსამბლში, ან ინსტრუმენტალისტების ჯგუფთან ერთად, როგორც ხდება ეს როკ-ჯგუფში.

სიმღერა შესაძლოა იყოს არაფორმალური და შესრულდეს საკუთარი სიამოვნებისთვის, მაგალითად სიმღერა აბაზანაში ან კარაოკე, ან იყოს ძალიან ფორმალური, როგორც ეს საეკლესიო ლიტურგიებზეა ან პროფესიონალურ ჩაწერებზე სტუდიაში ან კონცერტებზე. პროფესიონალურად სიმღერა ხშირად მოითხოვს ხმის გამუდმებულ წვრთნასა და დამუშავებას. პროფესიონალი ვოკალისტები ხშირად აგებენ საკუთარ კარიერას რომელიმე კონკრეტული ჟანრის გარშემო, როგორიცაა კლასიკური მუსიკა ან როკ მუსიკა. ხშირად ისინი მიმართავენ კვალიფიციურ ხმის პედაგოგებს ხმის დასახვეწად და შესანარჩუნებლად.

## სქოლიო 
## რესურსები ინტერნეტში 
* 
* სიმღერის მოკლე ისტორია

კატეგორია:მუსიკალური პროფესიები
კატეგორია:მუსიკალური ინდუსტრია
პორტ-ვილა

**პორტი-ვილა** () — ვანუატუს დედაქალაქი და ყველაზე დიდი ქალაქი. მდებარეობს წყნარი ოკეანის სამხრეთ-დასავლეთით, ახალი ჰებრიდების არქიპელაგის სამხრეთულ კუნძულ ეფატეს სამხრეთ-დასავლეთ სანაპიროზე. 2009 წლის აღწერით დედაქალაქში ცხოვრობს 44 040 ადამიანი.

პორტ-ვილა არის ქვეყნის ეკონომიკური, პოლიტიკური და კულტურული ცენტრი.

## გეოგრაფია 
ქალაქი გაშენებულია ოკეანის სანაპირო ზოლში, მის სიახლოვეს კი არის დაბალი სიმაღლის მთები. პორტი-ვილა მდებარეობს ტროპიკულ კლიმატურ ზონაში მშრალი და ცხელი სეზონებით, ასევე წვიმიანი სეზონებით.

## ისტორია 
პორტ-ვილის ტერიტორიაზე მრავალი საუკუნის განმავლობაში ცხოვრობდნენ მელანეზიელები. 1606 წელს აქ პირველი ევროპელები პედრო ფერდინანდ კიროსი და ლუის ვაეს დე ტორესი მივიდნენ.

ტერიტორიის კოლონიზაცია, რომელზეც მდებარეობს პორტ-ვილა, დაიწყო საპორტო ტერიტორიის დასახლებით. 1882 წელს, მიუხედავად ხანგრძლივი გვალვისა და მალარიის ეპიდემიისა, ეფატეს კომერციული ცენტრი გახდა ვილა.

1906 წელს ვილა გამოცხადდა კოლონიის დედაქალაქად და იქ განთავსდა მთავრობა. მისი მთავარი ქუჩა იმ დროს იყო ვიწრო ბილიკი, რომელიც ერთმანეთთან აკავშირებდა კომპანია *Burns Philp*-ის და ახალი ჰებრიდების ფრანგული გამომცემლობის () შენობის საწყობებს. ეს იყო ღარიბი ქალაქი, დასახლებული უპირატესად მაწანწალებით და ახალი კალედონიის ციხეებიდან გამოშვებული დამნაშავეებით.

1920-იან წლებში ვილის პირველი ოტელის ტერიტორიაზე ხდებოდა სხვადასხვა სახის გამოსვლები. «შრომის წლებში» პლანტატორები მონა-მელანეზიელებს ვალუტის სახით იყენებდნენ. ბევრი მონის მდგომარეობაში მყოფი კუნძულელი, დგებოდნენ მწკრივში კედელთან, იმ იმედით, რომ მეპატრონე შეიწყალებდა მათ.

1930-იან წლებში ევროპელი მოსახლეობის რაოდენობამ დაიწყო მკვეთრი ვარდნა, დღეისათვის მათი რაოდენობა ქალაქში შეადგენს 1000 ადამიანზე ცოტათი ნაკლებს. ყოველკვირეულად დიდი ბრიტანეთის მუდმივი წარმომადგენელი აწყობდა შეხვედრებს ბრიტანულ ელიტასთან კოკტეილების მირთმევით.

## ეკონომიკა 
ქალაქი ქვეყნის კომერციული ცენტრია. ერთი შეხედვით ისე სჩანს, თითქოს ქალაქში მარტო ფრანგები ცხოვრობდნენ, მაგრამ იგი მულტიეროვნულია, იქ ცხოვრობენ ნი-ვანუატუ, ინგლისელები, ფრანგები, ჩინელები და ვიეტნამელები. დიდი სავაჭრო პორტი, ქალაქში მდებარეობს საავადმყოფოები, ოტელები, კაზინოები, რამდენიმე ბაზარი, სპორტული სტადიონი, კულტურის სახლი, პედაგოგიური ინსტიტუტი, სამხრეთ წყნარი ოკეანის უნივერსიტეტის საერთო საცხოვრებელი, რამდენიმე ხორცის და თევზის გადამამუშავებელი ქარხანა.

ქალაქის სიახლოვეს მდებარეობს ნავსადგური და ბაუეფილდის საერთაშორისო აეროპორტი.

## არქიტექტურა 
პორტ-ვილის არქიტექტურაზე აისახა ბრიტანული, ფრანგული და მელანეზიური კულტურის გავლენა. ქალაქის ერთ-ერთი ყველაზე ღირსშესანიშნავი შენობაა საკრე-კიორის მონასტერი (წმინდა გულის; ), რომელიც შედის პორტ-ვილას ეპარქიაში; 1992 წელს ჩინელი მუშების დახმარებით აშენდა პარლამენტის შენობა.

## დამეგობრებული ქალაქები 
*  შანხაი, ჩინეთი

## რესურსები ინტერნეტში
* Port Vila Today
* Vanuatu Cultural Centre

## სქოლიო
კატეგორია:ოკეანეთის დედაქალაქები
კატეგორია:ვანუატუს ქალაქები
Master of Puppets (სიმღერა)

„**Master of Puppets**“ — ამერიკული მძიმე მეტალ ჯგუფ მეტალიკის სიმღერა და სინგლი 1986 წლის ამავე სახელწოდების ალბომიდან.

ალბომს მსგავსი სტრუქტურა აქვს, რაც მის წინამორბედ ალბომს - *Ride the Lightning*, რაც გამოიხატება ალბომში №2 სიმღერისა და თავად ალბომის სათაურის იდენტურობაში, ხოლო პირველი სიმღერა ტიპური სწრაფი თრეშ მეტალ სიმღერაა ორივეში, რომელიც ხსენებულ მეორე სიმღერაში პატარაა. იგივე შეიძლება ითქვას მომდევნო ალბომზეც - *...And Justice for All*.

ჯეიმზ ჰეტფილდის განმარტებით , სიმღერის თემატიკა 
Master of Puppets კლიფ ბარტონის საყვარელი სიმღერაა ალბომიდან, როგორც მან აღნიშნა ალბომის გამოსვლის შემდეგ.

სიმღერა შესულია მუსიკალურ ვიდეო თამაშში Guitar Hero: Metallica.

## სიმღერების სია
## შეფასება 
სიმღერა დასახელდა მესამე ადგილზე *ყველა დროის საუკეთესო მძიმე მეტალ სიმღერებს* შორის VH1-ის მიერ.

2005 წლის მარტში, *Q* ჟურნალმა სიმღერა კვლავ პირველ ადგილზე განათავსა სიაში *ასი საუკეთესო გიტარის სიმღერა*. სიმღერას პირველი პოზიცია უკავია მარტინ პუპოფის წიგნში *ყველა დროის 500 საუკეთესო მძიმე მეტალ სიმღერა*. პუპოფმა ეს წიგნი შექმნა მას მერე, რაც სთხოვა ათასობით მეტალ მუსიკის ფანს, ჟურნალისტს და მუსიკოსს, რომ დაესახელებინათ მათი საყვარელი მეტალ სიმღერა; თითქმის 18 000 ინდივიდუალური ხმა დაითვალა და მას მერე დაწერა წიგნი.

Master of Puppets დასახელდა პირველ ადგილზე Total Guitar-ის სიაში *100 საუკეთესო რიფი*, ხოლო Digital Dream Door-ის 100 საუკეთესო მეტალ სიმღერას შორის - მეხუთეზეა.

Master of Puppets პირველ ადგილზეა ასევე Gibson.com-ის მიერ შედგენილ სიაში *ყველა დროის 50 საუკეთესო მეტალ სიმღერა*.

## საკონცერტო შესრულება 
სიმღერა ცოცხლად შესრულდა Cliff 'Em All-სა და S&M-ში სრულად, შემოკლებული - Cunning Stunts-ში. ორივე ვერსიის ხილვა შესაძლებელია Live Shit: Binge & Purge-ში. უკანასკნელად შესრულდა World Magnetic ტურნეზე საფრანგეთსა და მექსიკაში, შესაბამისად ახალი ვერსიების ხილვა შესაძლებელია DVD-ებში Français Pour une Nuit და Orgullo, Pasión, y Gloria: Tres Noches en la Ciudad de México.

Master of Puppets ჯგუფის ყველაზე ხშირად შესრულებადი სიმღერაა. პირველად იგი 1985 წლის 31 დეკემბერს შესრულდა, და მას შემდეგ, 2012 წლის 16 ნოემბრის მონაცემებით, 1417-ჯერ შესრულდა ცოცხლად.

გვიან 1990-იანებში, ხშირად, მეტალიკა ამ სიმღერასა და Welcome Home (Sanitarium)-ს ერთად ასრულებდა კონცერტებზე და მოიხსენიებდნენ მას როგორც Mastertarium.

## პერსონალი 
* ჯეიმზ ჰეტფილდი&nbsp;– წამყვანი ვოკალი, რიტმული გიტარა
* კირკ ჰემეტი&nbsp;– წამყვანი გიტარა
* კლიფ ბარტონი&nbsp;– ბასი, დამატებითი ვოკალი
* ლარს ულრიხი&nbsp;– დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1986 წლის სინგლები
კატეგორია:თრეშ მეტალ სიმღერები
სიმღერების ავტორი

**სიმღერების ავტორი** — მუსიკოსი, რომელიც წერს ტექსტს ან მუსიკას (ან ორივეს ერთად) სიმღერებისათვის. მას, ვინც მხოლოდ ტექსტებს წერს, შესაძლოა ეწოდოს ტექსტების ავტორი, ხოლო ვინც მხოლოდ მუსიკას წერს - კომპოზიტორი. სიმღერების ავტორები ხშირ შემთხვევაში თავად ასრულებენ საკუთარ დაწერილ სიმღერებს. როკსა და მეტალის ჟანრში დაწერილი სიმღერები ძირითადად ჯგუფებს ეკუთვნით, სადაც ეს ფუნქციები ან თანაბრადაა გადანაწილებულია ჯგუფის წევრებს შორის, ან ძირითადად ერთ-ერთი წევრია სიმღერების ავტორი; პოპის ჟანრში შექმნილი მუსიკას კი უმეტესად ისინი არ წერენ, ვინც ასრულებენ: მუსიკას კომპოზიტორები წერენ, ტექსტებს - ტექსტების ავტორები, ხოლო შემსრულებელი მომღერალი მღერის მას.

სიმღერის ავტორები ზოგჯერ ქმნიან საკუთარ მუსიკალურ გამომცემლობებს, ხოლო სხვები ქირაობენ მათ.

ზოგიერთ უნივერსიტეტში, ინსტიტუტებსა და როკის სკოლაში ისწავლება ძველმოდური მიდგომები სიმღერების წერასთან დაკავშირებით. თანამედროვე მუსიკალური ტექნიკისა და ბიზნესის ცოდნაა საჭირო, რათა წარმატებული მუსიკალური კარიერა გაიკეთოს სიმღერების ავტორმა, თუმცა ზოგიერთმა მათგანმა ამ ცოდნის გარეშეც მიაღწია წარმატებას.

სიმღერების წერიდან და გამოცემიდან მიღებული შემოსავლები შესაძლოა სიმღერების ავტორის ერთადერთი საარსებო წყაროც კი იყოს. თუ სიმღერა გახდება ჰიტი, მისი არალეგალურად კოპირება და/ან გაყიდვა ამერიკის (და სხვა მრავალი ქვეყნის) საავტორო უფლებების კანონმდებლობით ისჯება. ეს უფლებები შესაძლოა იყოს ყიდვის, გაყიდვის და გადაცემის ობიექტი, რის შემდეგაც საავტორო უფლებები ერთი სუბიექტიდან გადადის მეორეზე.

## ლიტერატურა 
* უოლტერ რიმლერი. *Not Fade Away* Pierian Press (1984) ISBN 0-87650-159-5
* უოტერმენი, დუგლასი. ''Song: The World's Best Songwriters on Creating the Music That Moves Us'' Writer's Digest (2007) ISBN 1-58297-424-1

კატეგორია:მუსიკალური ინდუსტრია
კატეგორია:მუსიკალური პროფესიები
შოკ-როკი

**შოკ-როკი** — როკ-მუსიკის ჟანრი, რომელიც წარმოადგენს როკ-მუსიკის შესრულებისა და თეატრალიზებული გამოსვლების სინთეზს. როგორც წესი, ეს გულისხმობს, რომ შემსრულებელი სცენაზე გამომწვევად, შოკისმომგვრელად იქცევა.

შოკ-როკის ცნობილი წარმომადგენლები არიან: ელის კუპერი, ართურ ბრაუნი, Cradle of Filth, იგი პოპი, King Diamond, მერილინ მენსონი, Mötley Crüe, რამშტაინი, რობ ზომბი, Slipknot, Twisted Sister და სხვები.

კატეგორია:როკ-მუსიკის ჟანრები
God Shuffled His Feet

***God Shuffled His Feet*** — კანადური ფოლკ-როკ ჯგუფ Crash Test Dummies-ის მეორე სტუდიური ალბომი, გამოცემული 1993 წელს. იგი ცნობილი გახდა სინგლით „Mmm Mmm Mmm Mmm“. ალბომის გარეკანზე გამოყენებულია ტიციანის ცნობილი ნაშრომი „ბახუსი და არიადნე“.

*God Shuffled His Feet*  არის ჯგუფის კომერციულად ყველაზე წარმატებული სტუდიური დისკი. აშშ-ს ჩარტში იგი #9, ხოლო ბრიტანეთში - #2 ადგილზე იმყოფებოდა.

## სიმღერების სია
## პერსონალი
;Crash Test Dummies
*ბენჯამინ დერვილი&nbsp;– მანდოლინა, ჰარმონიკები
*მიშელ დორჯი&nbsp;– დასარტყმელი საკრავები, პერკუსია 
*ელენ რიდი&nbsp;– ბეკ-ვოკალი, ფორტეპიანო, კლავიშებიანი საკრავები, აკორდეონი
*ბრედ რობერტსი&nbsp;– წამყვანი ვოკალი, აკუსტიკური და ელექტრონული გიტარები, ფორტეპიანო სიმღერაში „Untitled“
*დენ რობერტსი&nbsp;– ბას-გიტარა, სინთ-ბასი, ბეკ-ვოკალი

;დამატებითი მუსიკოსები
*ლარი ბირსი&nbsp;– დასარტყმელი საკრავები სიმღერებში „Afternoons & Coffeespoons“, „In the Days of the Caveman“, and „When I Go out with Artists“
*ედრიენ ბელიუ&nbsp;– სინთ-გიტარა სიმღერაში „God Shuffled His Feet“
*კერი ნეიშენი&nbsp;– ბეკ-ვოკალი სიმღერაში „Afternoons & Coffeespoons“

## ჩარტები
### ყოველკვირეული ჩარტები 
### წლის საბოლოო ჩარტი
## სერტიფიცირება
## სქოლიო 
კატეგორია:1993 წლის ალბომები
კატეგორია:Crash Test Dummies-ის ალბომები
კატეგორია:Arista Records-ის ალბომები
კატეგორია:BMG-ის ალბომები
კატეგორია:ალბომები ჯერი ჰარისონის პროდიუსერობით
უგანდის გეგმა

[მინი|150px|[თეოდორ ჰერცლი - სიონისტური მოძრაობის დამფუძნებელი]]
მინი|150px|ჯოზეფ ჩემბერლენი - ბრიტანელი პოლიტიკური მოღვაწე, გეგმის ინიციატორი
**უგანდის გეგმა** – პროგრამა, რომელიც ბრიტანეთის მთავრობამ შესთავაზა სიონისტურ მოძრაობას 1903 წელს, რომლის მიხედვითაც ებრაული სახელმწიფო უნდა ჩამოყალიბებულიყო თანამედროვე კენიის ტერიტორიაზე და მისთვის უნდა ეწოდებინათ უგანდა. 

## შეთავაზება 
1903 წლის 14 აგვისტოს ბრიტანეთის კოლონიების მინისტრმა ჯოზეფ ჩემბერლენმა სიონისტური მოძრაობის პრეზიდენტს თეოდორ ჰერცლს შესთავაზა ებრაელების განსახლება აღმოსავლეთ აფრიკაში. 

მკვლევრების აზრით, ბრიტანეთის ეს შეთავაზება ემსახურებოდა რამდენიმე მიზანს. ძირითადი მიზანი იყო აღმოსავლეთი აფრიკის, როგორც ბრიტანეთის კოლონიის განვითარება და აქ რკინიგზის მშენებლობა. გარდა ამისა, ბრიტანეთს ბრიტანეთის აფრიკაში თეთრკანიანი მოსახლეობის მოზიდვა სურდა, რათა თავისი კოლონიზაცია გაეძლიერებინა.

## სიონისტების დამოკიდებულება 
პროგრამა შეხვდა მტკიცე წინააღმდეგობას მეექვსე სიონისტურ კონგრესზე. იდეას მხარი დაუჭირა თ. ჰერცლმა, იგი აპირებდა მჭიდრო ურთიერთობების დამყარებას ბრიტანეთის მთავრობასთან და იმედოვნებდა შემდეგ მის მხარდაჭერას, რათა შეექმნა ებრაული დასახლებები ელ-არიშსა და პალესტინაში. რუსეთის სიონისტთა უმრავლესობა, რომელთაც იეხიელ ჩლენოვი და მენახემ უსიშკინი მეთაურობდნენ, გეგმის წინააღმდეგ გამოვიდა. საერთო ჯამში 295 დელეგატიდან 172 წინააღმდეგი იყო, ხოლო 123 მომხრე.

## რესურსები ინტერნეტში  
* 
* Александр Валентинович Амфитеатров. «Уганейда»
* Jewish Virtual Library on Uganda Proposal

კატეგორია:სიონიზმი
კატეგორია:კენიის ისტორია
კატეგორია:1903
პანკ-როკი

**პანკ-როკი** — როკ-მუსიკის ჟანრი, რომელიც წარმოიშვა 1970-იანი წლების მეორე ნახევარში. ერთ-ერთი პირველი და ცნობილი პანკ-ჯგუფი იყო Ramones.

თავდაპირველად ჟანრი წარმოადგენდა მტკიცე ლოზუნგს არსებული საზოგადო ყოფის წინააღმდეგ და გამოიყენებოდა საპროტესტოდ. პანკ-როკის მიმდევრებს ახასიათებდა ანარქიისადმი მიდრეკილება და ინტერესი. მოგვიანებით ჟანრის იდეოლოგია ოდნავ შეიცვალა და წარმოიშვა მისი ქვეჟანრებიც.

## რესურსები ინტერნეტში 
* Fales Library of NYU Downtown Collection

კატეგორია:პანკ-როკი
კატეგორია:როკ-მუსიკის ჟანრები
ივსიხი ანტიოქიელი

**ივსიხი ანტიოქიელი** – – მართლმადიდებელი ეკლესიის წმინდანი, მისი ხსენების დღე არის ძველი სტილით 10 მაისი, ახალი სტილით - 23 მაისი. 

## ცხოვრება
წმინდა მოწამე ივსიხი ანტიოქიელიცხოვრობდა იმპერატორ მაქსიმიანე გალერიუსის (305-311) დროს და იმპერატორის კარზე საპატიო მდგომარეობა ეკავა. მაქსიმიანემ გამოსცა ედიქტი, რომლის მიხედვითაც ქრისტიანები იდევნებოდნენ სამხედრო სამსახურიდან. ვინც ქრისტიანობას არ უარყოფდა, მეომრის სარტყელი უნდა მოეხსნა, უარი ეთქვა წოდებაზე და გამხდარიყო დაქირავებული მსახური. წმინდა ივსიხი ერთგული დარჩა თავისი სარწმუნოებისა. მაქსიმიანემ მას უბრძანა, განეძარცვა დიდებულის სამოსელი, უხეში ხამის ტანსაცმელი ჩაეცვა და სამოახლოში ემსახურა. რამდენიმე დღის შემდეგ იმპერატორმა დაიბარა წმინდა ივსიხი და ჰკითხა: „ნუთუ არა გრცხვენია, ასეთ უპატიობაში ყოფნა?“ წმინდანმა უპასუხა: „პატივი, რომელიც შენგან მქონდა, დროებითია“. მაქსიმიანეს ბრძანებით წმინდა ივსიხი მდინარეში ჩაახრჩვეს.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
კენიის ეროვნული მუზეუმი

thumb|250px|right|კენიის ეროვნული მუზეუმი
**კენიის ეროვნული მუზეუმი** – ისტორიისა და კულტურის სახელმწიფო მუზეუმი კენიაში.

## ისტორია
მუზეუმი ოფიციალურად გაიხსნა 1930 წლის 30 სექტემბერს. თავდაპირველად ეწოდებოდა კორენდონის მუზეუმი, კენიის გუბერნატორის სერ რობერტ კორენდონის პატივსაცემად. 1963 წელს, კენიის დამოუკიდებლობის გამოცხადების შემდეგ მას ეწოდა ნაირობის ეროვნული მუზეუმი.

## რესურსები ინტერნეტში
* კენიის ეროვნული მუზეუმის ოფიციალური საიტი

კატეგორია:ნაირობი
კატეგორია:კენიური კულტურა
კატეგორია:კენიის მუზეუმები
კატეგორია:მუზეუმები ანბანის მიხედვით
ისიდორა სალოსი

**ისიდორა სალოსი** –  მართლმადიდებელი ეკლესიის წმინდანი, მისი ხსენების დღე არის ძველი სტილით 10 მაისი, ახალი სტილით - 23 მაისი. 

## ცხოვრება
ღირსი ისიდორა სალოსი მოღვაწეობდა ეგვიპტეში, ტავერნის მონასტერში. ქალწულმა ისიდორამ სალოსობის ღვაწლი იტვირთა, სულელივით იქცეოდა და დებთან ერთად საზრდელს არ იღებდა. ბევრი სიძულვილით ექცეოდა წმინდა ისიდორას, მაგრამ ის საოცარი მორჩილებით და სიმდაბლით იტანდა ყველაფერს და უფალს მადლობას სწირავდა.

ერთხელ მეუდაბნოე ბერს, ღირს პიტირიმს უფლის ანგელოზი გამოეცხადა და უთხრა: 

ბერი ტავერის მონასტერში წავიდა, მაგრამ შეკრებილ დათა შორის ვერ იპოვა ღვთაებრივ ხილვაში მითითებული მოღვაწე. როცა ისიდორა მიჰგვარეს, სალოსი მუხლებზე დაემხო მის წინაშე და კურთხევა სთხოვა. ღირსმა პიტირიმმა თვითონ დაუჩოქა და უთხრა: „ჯერ შენ მაკურთხე, წმიდაო დედაო!“ გაოცებული დების შეკითხვებზე ღირსმა მამამ უპასუხა: „ისიდორა უპირატესია ღვთის წინაშე!“ დებმა სინანულით სთხოვეს პატიება ღირს ისიდორას. მოულოდნელი დიდებით შეწუხებული წმინდანი მალულად წავიდა სავანიდან. მისი შემდგომი ცხოვრება უცნობია. ვარაუდობენ, რომ ღირსი დედა გარდაიცვალა არაუადრეს 365 წლისა.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
წმინდა მოკი

**წმინდა მოკი** (გ. 295) –  მართლმადიდებელი ეკლესიის წმინდანი, მისი ხსენების დღე არის ძველი სტილით 11 მაისი, ახალი სტილით - 24 მაისი. 

## ცხოვრება
მღვდელმოწამე მოკი  ცხოვრობდა მაკედონიაში, ქალაქ ამფიპოლში. იმპერატორ დიოკლეტიანეს დროს წმინდანი წარმართული ღმერთის, დიონისეს დღესასწაულზე შეკრებილ კერპთაყვანისმცემლებს მოუწოდებდა, თავი დაენებებინათ უსჯულოებისა და ბიწიერებისთვის, შეენანებინათ, ქრისტეს სწავლებისკენ მოქცეულიყვნენ და წმინდა ნათლისღების საიდუმლო მიეღოთ. წმინდა მოკი შეიპყრეს და მმართველ ლაოდიკს მიუყვანეს სამსჯავროზე. წმინდანმა საჯაროდ აღიარა თავისი სარწმუნოება და თქვა: „ქრისტესთვის სიკვდილი უდიდესი პატივია ჩემთვის“. წმინდა მოკი სასტიკად აწამეს. იგი მშვიდად ითმენდა ყოველივეს და თან კერპთაყვანისმცემლებს უსჯულოებაში ამხელდა. დიონისეს სამსხვერპლოზე მიყვანილმა წმინდანმა მოკიმ იესო ქრისტეს სახელით შემუსრა კერპი. ამის შემდეგ წმინდანი გახურებულ ღუმელში შეაგდეს. უფალმა უვნებლად დაიცვა წმინდა ხუცესი. ღუმელიდან გამოვარდნილმა ალმა კი მმართველი დაწვა. ახალმა მმართველმა კვლავ აწამა წმინდანი, ღვთის ნებით მღვდელმსახურმა ეს სატანჯველიც მშვიდად დაითმინა. მაშინ მტარვალებმა წმინდანი გარეულ მხეცებს მიუგდეს დასაგლეჯად, მაგრამ ლომები მის ფეხებთან გაწვნენ. ამ სასწაულის მხილველმა ხალხმა მოწამის განთავისუფლება მოითხოვა. მმართველის განკარგულებით მოკი ჯერ პერინთოში წაიყვანეს, იქიდან კი ბიზანტიაში, სადაც სიკვდილით დასაჯეს. სიკვდილის წინ იგი მადლობდა უფალს იმისთვის, რომ განსაცდელის ბოლომდე დათმენის ძალა მისცა. „უფალო, მიიღე სული ჩემი მშვიდობით“, - იყო წმიდანის უკანასკნელი სიტყვები. წმინდა მოკი გარდაიცვალა 295 წელს. მოგვიანებით კონსტანტინე დიდმა მოკის წმინდა ნაწილები მისი სახელობის ტაძარში გადაასვენა.

## ლიტერატურა
„წმიდანთა ცხოვრება“, ტომი II, თბილისი, 2001 წ.

კატეგორია:III საუკუნის ქრისტიანი წმინდანები
კატეგორია:დაბადების წელი უცნობია
ჰაგატნა

**ჰაგატნა** () — გუამის ადმინისტრაციული ცენტრი. 1998 წლამდე ჰაგატნას ერქვა აგანია. ქალაქი მდებარეობს კუნძულის დასავლეთ სანაპირო ზოლში. მოსახლეობა შეადგენს 1051 ადამიანს (2010). ქალაქში მრავლადაა ქანდაკებები. ერთ-ერთი მათგანია რომის პაპის იოანე-პავლე II ქანდაკება.

## ისტორია 
ამ ადგილას ჩამოროელების პირველი დასახლებები გაჩნდა ჩვენი წელთაღრიცხვით დაახლოებით 500 წელს. ჰაგატნაზე პირველად ევროპელები 1668 წელს გამოჩნდნენ, ეს იყო ესპანელი მოგზაური დიეგო-ლუის სან ვიტორესი სწორედ ამ წელს აქ დაარსდა დასახლებული პუნქტი აიგო პირველი კათოლიკური ტაძარი. 1898 წელს ესპანეთმა ამერიკასთან ომში, თავისი კოლონიების დიდი ნაწილი დაკარგა, მათ შორის მოხდა კუნძული გუამიც. 1940 წელს ქალაქის მოსახლეობა დაახლოებით შეადგენდა 10 000 ადამიანს, რაც მაშინ მთელი კუნძულის მოსახლეობის დაახლოებით ნახევარს შეადგენდა.

მეორე მსოფლიო ომის დროს, 1941 წლის 8 დეკემბერს კუნძული დაიკავა იაპონიამ. 1944 წელს კუნძულის იაპონელებისაგან განთავისუფლების დროს ქალაქი ძლიერ დაზიანდა ამერიკელების დაბომბვების შემდეგ. მოსახლეობის დიდი ნაწილი კუნძულის სხვა ნაწილებში გადასახლდა. ომის შემდგომ ამერიკელების მიერ შემუშავდა ჰაგატანას და გუამის სხვა ქალაქების აღდგენის გეგმა.

## ეკონომიკა 
ქალაქის ეკონომიკის საფუძველს, როგორც მთელი კუნძულის, შეადგენს ტურიზმი, თანაც ტურისტების დაახლოებით 90 %-ს შეადგენენ იაპონელები. ოტელების და დასასვენებელი ადგილების მშენებლობა ნეგატიურ გავლენას ახდენს ყურის ბუნებაზე, რომლის ნაპირზეც მდებარეობს ჰაგატნა.

ასევე ქალაქის ბიუჯეტის შემოსავლებში შედის აშშ-ის სამხედრო ბაზის განთავსებასთან დაკავშირებული თანხები, რომელსაც უკავია გუამის ტერიტორიის დაახლოებით 30 %.

## ლიტერატურა
## სქოლიო
კატეგორია:გუამის ქალაქები
კატეგორია:ოკეანეთის დედაქალაქები
ვილა-დელ-კაზალე

**ვილა-დელ-კაზალე** (; სიცილ. Villa Rumana dû Casali) –  ძველრომაული ვილა, აშენებული ახ. წ.  IV საუკუნის პირველ მეოთხედში და მდებარეობს დაახლოებით 5 კმ-ზე ქალაქ პიაცა-არმერინადან სიცილიაში. ვილა იყო ცენტრალური ნაგებობა მსხვილი მამულისა და წარმოადგენდა ერთ-ერთ ყველაზე უფრო მდიდრულ შენობას მსგავსი სახის ნაგებობებს შორის. უპირველეს ყოვლისა, ცნობილია კარგად შენახული მოზაიკებით, რომლებითაც დამშვენებულია თითქმის ყველა ოთახი. ეს მოზაიკები წარმოადგენენ ძველრომაული ხელოვნების ერთ-ერთ უმდიდრეს კოლექციას.

1998 წელს შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
*ოფიციალური საიტი

კატეგორია:მსოფლიო მემკვიდრეობის ძეგლები იტალიაში
დოლომიტის ალპები

**დოლომიტის ალპები** (; ) — ქედი აღმოსავლეთ ალპებში, შედის სამხრეთი კირქვიანი ალპების სისტემაში. მასივი განლაგებულია იტალიის ჩრდილო-აღმოსავლეთ ნაწილში, შემდეგი პროვინციების ტერიტორიაზე: ბელუნო, ბოლცანო–სამხრეთ ტიროლი და ტრენტო. მასივი შემოსაზღვრულია მდინარეების დაბლობებით: იზარკო (ჩრდილო-დასავლეთი), პუსტერია (ჩრდილოეთი), პიავე (სამხრეთი და სამხრეთ-აღმოსავლეთი), ბრენტა (სამხრეთ-დასავლეთი) და ადიჯე (დასავლეთი). ქედი გადაჭიმულია დაახლოებით 150 კმ-ზე, უმაღლესი მწვერვალია — მარმოლადის მთა (3342 მეტრი).

2009 წელს დოლომიტის ალპები შეიტანეს იუნესკოს მსოფლიო მემკვიდრეობის სიაში.

## იხილეთ აგრეთვე
* მსოფლიო მემკვიდრეობის ძეგლების სია ევროპაში

## რესურსები ინტერნეტში
* Galerie de photos des Dolomites  
* Portail des Dolomites et du Sud-Tyrol 
* Présentation des Dolomites (histoire, géographie) 
* Dolomites Portail des Dolomites   

კატეგორია:მსოფლიო მემკვიდრეობის ძეგლები იტალიაში
კატეგორია:ალპები
კატეგორია:იტალიის ქედები